Tilskudd til fritidsaktiviteter i Bydel Grorud

Frist for å søke

30 juni 2025

Kriterier for å søke

Hva gis det støtte til

Vi vil at flere barn og unge skal delta i organisert idrett og fritidsaktiviteter.

* Det kan søkes om midler til alle typer organiserte fritidsaktiviteter.
* Det søkes for maksimum ett semester av gangen, annet må avtales med bydelen.
* Personen som mottar støtte må i utgangspunktet være i aldersgruppe 6-18 år.
* Ordningen er tiltenkt bydelens barn, så du må ha bostedsadresse og/eller gå på skole i bydelen

Hvem kan søke?

* Frivillige lag, foreninger og organisasjoner registrert i Norsk Frivillighetsregister.
* Ledere i lag, foreninger eller organisasjoner som organiserer fritidsaktiviteter for barn og unge. Alle søkere må ha organisasjonsnummer.
* Søkerne må vurdere om familien er i en situasjon hvor tilskuddet vil være avgjørende for barnets deltakelse i en aktivitet. Søknaden skal sendes med samtykke fra foreldre/foresatte.
* Familier og enkeltpersoner kan ikke søke direkte, men kan kontakte aktuelle organisasjoner innen idrett, kultur og andre aktiviteter som kan søke på vegne av barnet.

Ungdommer eller foreldre må henvende seg til klubben eller en ansatt i bydelen.

Søkeren må vurdere om familien er i en slik situasjon at et bidrag fra tilskuddsordningen vil være avgjørende for om barnet kan delta på en aktivitet eller ikke. Søknaden skal være avklart med foreldre/foresatte dersom barnet et under 15 år.

Familier som ønsker å benytte tilskuddsordningen kan ta direkte kontakt med ulike organisasjoner innenfor idrett, kultur og andre organiserte aktiviteter for barn og unge.

Det vil informeres om muligheten for å søke denne tilskuddsordningen via Bydel Groruds kanaler i sosiale medier, samt på bydelens skoler gjennom blant annet skolemelding.

Slik søker du

1. Fyll ut søknaden
	* Snakk med foreldre til barnet det gjelder, avklar at det skal søkes midler.
	* Den aktuelle klubben/organisasjonen eller ansatt i bydelen fyller ut skjemaet.
	* Søknaden skal ikke inneholde personlige opplysninger.

Søknadsskjema for tilskudd til fritidsaktiviteter i Bydel Grorud (ODT) (vedlagt i e-posten)

1. Send inn søknad

Send søknaden og faktura til:

Sadia Shafi, sadia.shafi@bgr.oslo.kommune.no